Per Flatberg

Per Flatberg (1937–2022) var en norsk miljøverner og farmasøyt.

Liv og virke
Flatberg ble uteksaminert som farmasøyt (cand.pharm.) fra Universitetet i Oslo i 1961, og var yrkesmessig knyttet til både forskjellige apotek og øvrige organisasjoner. 

Som apoteker var han først på Lørenskog fra 1981 til 1990. Han overtok apoteket i Levanger i 1990, og drev det til 2005. Flatberg var styreleder i arbeidstakerforeningen Norges Farmaceutiske Forening i perioden 1974–1978, og president i arbeidsgiverforeningen Norges Apotekerforening i perioden 1995–1999. Han ble også utnevnt til æresmedlem i Norges Apotekerforening. I 1998 mottok han ordenen Det giftige kors (Crux venenifera) fra Norges Farmaceutiske Forening; ordenen er den høyeste utmerkelse innen norsk farmasi.

 Politiker 
Flatberg representerte Venstre i Lørenskog kommunestyre i perioden 1974–1990, og var varaordfører i kommunen. Flatberg var medlem i en rekke utvalg i Venstre, og ble regnet som en sentral person bak partiets vernepolitikk for vassdrag.

 Miljøverner 
Flatberg var i mange år en sentral del av den norske miljøbevegelsen. Fra protestene mot utbygging av Mardøla (1971), via verv som generalsekretær i Norges Naturvernforbund (1978–1980) til arbeidet som informasjonsleder i Folkeaksjonen mot utbygging av Alta-Kautokeinovassdraget (1981–1982). For arbeidet i Folkeaksjonen mot utbygging av Alta-Kautokeinovassdraget ble Flatberg dømt for brudd på Oppviglerparagrafen. Flatberg var en av initiativtakerne til dannelsen av Samarbeidskontoret for frie Vassdragsverngrupper.

Flatberg ble valgt til æresmedlem i Norges Naturvernforbund i 2003.

 Kongens fortjenstmedalje i gull 
I 2008 ble Flatberg tildelt Kongens fortjenstmedalje i gull.

 Referanser 

 Eksterne lenker 


Kategori:Norske farmasøyter
Kategori:Norske miljøvernere
Kategori:Lokalpolitikere i Lørenskog
Kategori:Norske fagforeningspersoner
Kategori:Venstre-politikere i Akershus
Kategori:Kongens fortjenstmedalje i gull
Kategori:Norske aktivister
Kategori:Personer fra Holtålen kommune